
Eiropas Savienības Atveseļošanas un noturības mehānisma plāna 3.1.2.r. “Sociālo un nodarbinātības pakalpojumu pieejamība minimālo ienākumu reformas atbalstam" 3.1.2.1.i. investīcijas "Publisko pakalpojumu un nodarbinātības pieejamības veicināšanas pasākumi cilvēkiem ar funkcionāliem traucējumiem" otrās kārtas “Atbalsta pasākumi cilvēkiem ar invaliditāti mājokļu vides pieejamības nodrošināšanai” projekts 3.1.2.1.i.0/2/24/I/CFLA/030 “Mājokļu vides pieejamības nodrošināšana cilvēkiem ar invaliditāti Kuldīgas novadā” izpildes ietvaros

Reģistrēts Kuldīgas novada pašvaldībā 

08.08.2025. ar Nr. 0937/2024/V-6
VIENOŠANĀS Nr.6
Pie 19.11.2024.  Līguma Nr. 0937/2024 "Apvienotā projektēšana, būvdarbi un autoruzraudzība projektā “Atbalsta pasākumi cilvēkiem ar invaliditāti mājokļu vides pieejamības nodrošināšanai Kuldīgas novadā” ID Nr. KNP 2024/32-EK/AF "
Kuldīgā
Līguma datums ir pēdējā pievienotā drošā elektroniskā paraksta laika zīmoga datums

Kuldīgas novada pašvaldība, reģ. Nr. 90000035590, turpmāk - Pasūtītājs, tās domes priekšsēdētājas vietnieka Arta Roberta personā, kas rīkojas, pamatojoties uz Pašvaldību likumu un Kuldīgas novada pašvaldības nolikumu, no vienas puses, un

SIA “JMK Būve”, reģ. Nr. 40203353927, turpmāk – Izpildītājs, tās valdes locekļa Jāņa Gailāna personā, kurš rīkojas pamatojoties uz sabiedrības statūtiem, no otras puses, abi kopā turpmāk – Puses, noslēdz šāda satura vienošanos, turpmāk – Vienošanās:

1. VISPĀRĒJIE NOTEIKUMI

Vienošanās tiek slēgta ievērojot:

1.1. 19.11.2024.  Līguma Nr. 0937/2024 “Apvienotā projektēšana, būvdarbi un autoruzraudzība projektā “Atbalsta pasākumi cilvēkiem ar invaliditāti mājokļu vides pieejamības nodrošināšanai Kuldīgas novadā” ID Nr. KNP 2024/32-EK/AF", (turpmāk – Līgums) 7.4., un 7.5. punktiem, 16.5. punktu.
1.2. Publisko iepirkumu likuma 61.panta pirmā daļa paredz iepirkuma līguma grozījumu pieļaujamību, ja paredzamie grozījumi nemaina iepirkuma līguma vispārējo raksturu (veidu un iepirkuma procedūras dokumentos noteikto mērķi) (..) un tie atbilst minētā panta nosacījumiem.
Publisko iepirkumu likuma 61.panta trešās daļas 1., 2. un 3.punkts paredz, ka: Būtiski iepirkuma līguma vai vispārīgās vienošanās grozījumi ir pieļaujami šādos gadījumos: 1) iepirkuma procedūras dokumenti un iepirkuma līgums vai vispārīgā vienošanās skaidri un nepārprotami paredz grozījumu iespēju, nosacījumus, ar kādiem grozījumi ir pieļaujami, grozījumu apjomu un būtību. Šādi noteikumi par grozījumiem var attiekties uz līgumcenas pārskatīšanu, izvēles iespēju izmantošanu, kā arī uz citiem iepirkuma līguma vai vispārīgās vienošanās izpildes aspektiem; 2) pasūtītājam ir nepieciešami papildu būvdarbi, pakalpojumi vai piegādes, kas nebija iekļauti sākotnējā iepirkumā, un piegādātāja maiņa radītu būtisku izmaksu pieaugumu, un to nevar veikt tādu ekonomisku vai tehnisku iemeslu dēļ kā aizvietojamība vai savietojamība ar jau sākotnējā iepirkumā iegādāto aprīkojumu, pakalpojumiem vai iekārtām, vai piegādātāja maiņa radītu ievērojamas grūtības; 3) iepirkuma līguma grozījumi ir nepieciešami tādu iemeslu dēļ, kurus pasūtītājs iepriekš nevarēja paredzēt.
1.3. Par darbu izpildes termiņu:
1.3.1. Pasūtītājs 07.08.2027. ar reģ. Nr. 2.13/3073 ir saņēmis Būvuzņēmēja iesniegumu ar lūgumu pagarināt Darbu izpildi par 40 dienām.

1.3.2. Iesniegumā Būvuzņēmējs norāda uz vairākiem apstākļiem, kas nav ļāvis ievērot sākotnēji pielīgto termiņu, t.sk., Būvniecības dalībnieku sastādītajiem Faktu konstatācijas aktiem (FKA) Nr. 7.-9., kas esot ietekmējis Darbu izpildi, kā arī norāda uz piegādātāju noslodzi iekārtu piegādei, jo šāda veida pieprasījumiem ir pārblīvējums tirgū, sakarā ar Eiropas Savienības Atveseļošanas un noturības mehānisma plāna īstenošanu Latvijas pašvaldībās.
1.3.3. Ņemot vērā šajā Līgumam pievienots FKA un tajos fiksētās objektīvās situācijas, kuru rašanās iemesls ir bijis atkarīgs gan no trešo personu un gala lietotāju, gan Pasūtītāja darbības, un ar to novēršanu saistīto darbu darbietilpību, secināms, ka FKA fiksēti apstākļi, kas ietekmē darbu izpildes termiņus, proti, konstatēti apstākļi, līdz kuru atrisināšanai atsevišķi darbi un Objekta darba frontes tiek apturētas, kā arī konstatēti iepriekš neparedzēti darbi un to apjomi.
Darbu izpildi ietekmējis gan aktos minētie apstākļi, gan ar to novēršanu saistītās papildus darbības, kas rada ietekmi uz šo darbu izpildes termiņu (t.sk., situācijas apzināšana, plānošanas sapulces, pasūtītāja informēšana un viedokļa sagaidīšana, papildus risinājumu projektēšana un projekta saskaņošanas veikšana, papildus un/vai jaunu piegādātāju apzināšana, tāmēšana, piedāvājumu saskaņošanas process ar piegādātāju, pasūtītāju, autoruzraugu, būvuzraugu, konkrēto jauno demontāžas un montāžas darbu un papildus apjomu veikšana u.tml.), respektīvi – laika periodi, kas ietekmējuši gan aktos izskatāmo darbu uzsākšanas izpildi, gan pašu darbu veikšana, gan tiem sekojošo (secīgi veicamo) darbu izpildes.
Eiropas Savienības Atveseļošanas un noturības mehānisma plāna aktivitātes tiek veiktas visā Latvijas teritorijā, līdz ar ko, secināms, ka pieprasījums pēc projekta realizācijai nepieciešamā aprīkojuma šobrīd pārsniedz piedāvājumu.
1.3.4. Puses konstatē, ka Būvuzņēmēja termiņa pagarinājuma pieprasījums ir adekvāts tiem laika periodiem, kas veltīti FKA konstatēto apstākļu atrisināšanai. Iesniegumā norādītais termiņa pagarinājums minētajiem darbu veidiem un kavējošajiem apstākļiem uzskatāms par adekvātu veicamo darbu veidiem un daudzumam un uz tā pamata veiktajiem darbietilpības aprēķiniem, par šo darbu veikšanai nepieciešamo termiņu, kā arī kavējuma iemesliem un to novēršanai nepieciešamiem termiņiem. 

1.4. Izvērtējot iepriekš minētos apstākļus, Pasūtītājs konstatē, un norāda, ka bez šo grozījumu veikšanas nav iespējams nodrošināt Līguma pušu pienākumu pienācīgu izpildi, jo izmaiņu mērķis ir nodrošināt ilgtspējīgu un būves būvniecībā paredzētu kvalitatīvu galarezultātu. Izmaiņas nebija iepriekš paredzamas, šādos apstākļos atrastos jebkurš potenciālais piegādātājs un izmaiņas netiek veiktas konkrēta pretendenta interesēs, attiecīgi, arī Iepirkuma rezultāti nemainītos pie šādiem apstākļiem. Izmaiņu mērķis ir nodrošināt minimāli nepieciešamos resursus, lai Līgumā paredzētie darbi tiktu izpildīti un nodrošinātu būves funkcionalitāti tai paredzētajiem mērķiem. Izmaiņas veiktas tikai pēc rūpīgas visu apstākļu analīzes, izmaiņu mērķis ir nodrošināt minimāli nepieciešamos resursus, lai Līgumā paredzētie darbi tiktu izpildīti un nodrošinātu būves funkcionalitāti tai paredzētajiem mērķiem. Minētos apstākļus Puses nevarēja iepriekš paredzēt
2. VIENOŠANĀS PRIEKŠMETS
Ņemot vērā Vienošanās 1.punktā norādīto, kopsakarā ar lietas apstākļiem un tirgus situāciju, Puses vienojas par Līguma izpildes termiņa pagarinājumu attiecīgi izsakot Līguma 7.2. punktu šādā jaunā redakcijā: 
“7.2. Ievērojot šī Līguma, vienošanos, Iepirkuma noteikumus, Izpildītāja piedāvājumu (Darbu izpildes grafiku), Darbu izpildi Izpildītājs apņemas veikt līdz 2025. gada 28.septembrim, nodrošinot Būvdarbu izpildei nepieciešamās būvniecības ieceru dokumentācijas izstrādei tiek izstrādāts 4 (četru) mēnešu laikā no šī Līguma noslēgšanas dienas.
3. NOBEIGUMA NOTEIKUMI

3.1. Citi Līguma noteikumi netiek grozīti un visas tiesiskās attiecības, kas netiek regulētas ar šo vienošanos, apspriežamas pēc Līguma noteikumiem.

3.2. Vienošanās ir Līguma neatņemama sastāvdaļa.

3.3. Vienošanās sastādīta un parakstīta latviešu valodā elektroniska dokumenta formā.
4. PUŠU REKVIZĪTI UN PARAKSTI
	Kuldīgas novada pašvaldība
Reģ. Nr. 90000035590
Adrese: Baznīcas iela 1, Kuldīga, LV 3301

Kuldīgas novads, LV-3301
Paraksts *                                      Artis Roberts 


	SIA “JMK Būve”

reģ. Nr. 40203353927

Juridiskā adrese: Policijas  iela 8-4, Kuldīga, LV3301
e-pasts: jmkbuve@gmail.com 

Paraksts *               Jānis Gailāns


*DOKUMENTS IR PARAKSTĪTS AR DROŠU ELEKTRONISKO PARAKSTU

